Thomas Leikvoll

Thomas Leikvoll (født 1970) er en norsk komiker, manusforfatter og programleder.  

Leikvoll startet karrieren som værmelder og programleder på TV3. I 1990-årene ledet han en rekke programmer på TV3, deriblant Super Rebus, TV3 julekalender, Juniorsjansen, La kamera gå og Rett i baret. Etter et kort opphold i shoppingkanalen Canal M, begynte han i TV 2 i 1999. Her var han reporter i God kveld, Norge!, programleder for sommerprogrammet Zoom (2002), Filmstriper (2005/2006) og manusforfatter og programleder for portrettserien Hele historien. I tillegg har han vært programleder for vorspiel- og nachspielsendingene i forbindelse med Gullruten. Våren og sommeren 2008 var han programleder for Guiness Record TV. I 2012 gikk han til den nyetablerte Canal9 hvor han ledet et reiseprogram.

Han har utgitt bøkene Kjendishåndboka og Toastmaster manualen (sammen med Erling Arvola).

 Referanser 

Kategori:Norske komikere
Kategori:Norske TV-programledere
Kategori:Programledere for TV 2
Kategori:Programledere for Viasat
Kategori:Norske manusforfattere
Kategori:Norske sakprosaforfattere
Kategori:Personer fra Vadsø kommune